Document ID: 32004R1081

KOMISJONI MÄÄRUS (EÜ) nr 1081/2004,
8. juuni 2004,
millega sätestatakse erand määrusest (EÜ) nr 1431/94 seoses impordilitsentside kehtivusega kodulinnulihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (1) eriti selle artikli 3 lõiget 2,
ning arvestades järgmist:
(1)
Komisjoni 22. juuni 1994. aasta määruse (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris ning kodulinnuliha ja teatavate muude põllumajandussaaduste teatavate ühenduse tariifikvootide avamine ja haldamine, (2) artiklis 5 sätestatakse impordilitsentside kehtivust käsitlevad eeskirjad.
(2)
Komisjoni 6. veebruari 2004. aasta otsusega 2004/122/EÜ, mis käsitleb teatavaid kaitsemeetmeid seoses klassikalise lindude katkuga mitmetes Aasia riikides, (3) on peatatud mõningate linnukasvatussaaduste import mitmest riigist, sealhulgas Taist kuni 15. augustini 2004. Seetõttu on võimalik, et mõningad ettevõtjad ei saanud kasutada ajavahemikuks 1. jaanuarist kuni 31. märtsini 2004 Taist kauba importimiseks välja antud impordilitsentse. Sellest tulenevalt tuleks selliste litsentside kehtivusperioodi pikendada 30. septembrini 2004.
(3)
Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 1431/94 artikli 5 esimesest lõikest pikendatakse kuni 30. septembrini 2004 selliste litsentside kehtivust, mis on väljastatud ajavahemikuks 1. jaanuarist 2004 kuni 31. märtsini 2004 rühma 2 kuuluvate toodete importimiseks Taist.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. juuni 2004

Labels: 3
17
18
6